আফযালুন নাস বাদাল আম্বিয়া, ছিদ্দীক্বে আকবর হযরত আবু বকর ছিদ্দীক্ব রদ্বিয়াল্লাহু তায়ালা আনহু খলিফা থাকা  অবস্থায় ১২ হিজরীতে ওমরাহ করার উদ্দেশ্য মক্কায় তাশরীফ আনলে নিজের পুরাতন বাড়িতেও যান। তখন তাঁর পিতা হযরত আবু কুহা-ফা রদ্বিয়াল্লাহু তায়ালা আনহু নিজের ঘরের সামনে কতিপয় যুবককে নিয়ে বসেছিলেন তখন লোকেরা বলল আপনার পুত্র বর্তমান খলীফা হযরত আবু বকর ছিদ্দীক্ব রদ্বিয়াল্লাহু তায়ালা আনহু আসছেন। ছিদ্দীক্বে আকবর হযরত আবু বকর ছিদ্দীক্ব রদ্বিয়াল্লাহু তায়ালা আনহুকে দেখে তিনি খুশীতে ডগমগ হয়ে উঠে দাঁড়ান। এদিকে তাঁর পিতার সাথে তাড়াতাড়ি সাক্ষাতের জন্য আগে বাড়তে থাকেন। অতঃপর তিনি যখন তাঁর পিতাকে দাঁড়ানো অবস্থায় দেখতে পেলেন তখন  তিনি বললেন, হে আমার পিতা! আপনি দাঁড়াবেন না একথা বলে তিনি উটটাকে না বসিয়ে উটের পিঠ থেকেই লাফ দিয়ে পড়লেন যাতে উনার বৃদ্ধ পিতাকে দীর্ঘক্ষণ দাঁড়িয়ে না থাকতে হয়। (মুনতাখাব কাঞ্জুল উম্মা-ল, ২য় খন্ড, ১৬৯ পৃষ্ঠা, স্বিফাতুস স্বফ্অহ্ ১ম খন্ড, ৯৮ পৃষ্ঠা)।